Zoti ekziston dhe jeton në Bruksel

Zoti ekziston dhe jeton në Bruksel është një film fantazi komedi e zezë  i shkruar, i prodhuar dhe i drejtuar nga Jaco Van Dormael në vitin 2015. Është një bashkëprodhim mes Belgjikës, Francës dhe Luksemburgut. Filmi u shfaq gjatë Festivalit të Filmit në Kanë 2015.  Ai u zgjodh si filmi belg për Filmin më të Mirë në Gjuhë të Huaj në Çmimet e 88-të të Akademisë,  duke u futur në listën me nëntë filmas, por nuk u nominua.   Ai mori dhjetë nominime në Çmimet e 6-ta Magritte, duke fituar katër çmime, si Filmi më i Mirë dhe Regjisori më i Mirë për Van Dormael-in.  "Zoti ekziston dhe jeton në Bruksel", një satirë e fesë,  konsiderohet një film kult. 

 Subjekti 
Zoti jeton në një apartament në Bruksel bashkë me gruan dhe vajzën e tij 10-vjeçare, Ea, ndaj së cilës ushtron dhunë emocionale dhe fizike. Ai paraqitet si një sadist i irrituar, që ka krijuar njerëzimin vetëm se ndaj kujt ta shfryjë mizorinë e vet. Nga kompjuteri që ka në zyrë, ai manipulon realitetin dhe fatet e njerëzve. Një ditë, kur ai harron të kyçë derën, Ea futet fshehurazi në zyrë. Aty zbulon në kompjuter mënyrat se si Zoti i ka dënuar njerëzit të vuajnë, dhe e përballet me të. I tërbuar, ai e godet me rrip. Në atë moment, Ea vendos të rebelohet.

E ndihmuar nga vëllai i saj, Jezusi, i cili jeton fshehurazi në apartament i maskuar si statujë, Ea vendos të largohet në botën e jashtme, të gjejë gjashtë apostuj të rinj dhe të shkruajë një “testament të ri”. Ajo vjedh çelësin e zyrës, hyn në bazën e të dhënave ku ndodhen ditëlindjet dhe orët e vdekjes së çdo njeriu në planet, dhe bën që kompjuteri t’u dërgojë të gjithëve një mesazh me kohën e saktë të vdekjes së tyre.

Më pas, ajo zgjedh rastësisht të dhënat e gjashtë personave që do të bëhen apostujt e saj, bllokon me një dry kompjuterin e Zotit dhe arratiset nga apartamenti përmes lavatriçes, të cilën Jezusi e ka hakuar për ta kthyer në një tunel drejt botës reale.

Duke shëtitur rrugëve të Brukselit, Ea takohet fillimisht me Viktorin, një burrë të pastrehë, të cilin e punëson si shkrues, pasi ajo vetë nuk di të shkruajë mirë. Më pas, ajo nis kërkimin për gjashtë apostujt e saj, të cilët do të rrëfejnë jetët e tyre për testamentin e ri.

Apostulli i parë është një grua e vetmuar që ka humbur krahun e majtë në një aksident dhe beson se askush nuk do ta dojë më. I dyti është një burrë i zhgënjyer nga jeta dhe puna, i cili tani që e di datën e vdekjes së tij vendos të mos largohet kurrë nga një stol në park. Ea i shërben si përkthyese për të, që ai të mund të bisedojë me një zog. Kjo e shtyn atë të ndjekë një tufë zogjsh deri në Polin e Veriut.

Apostulli i tretë është një burrë i frustruar seksualisht, i plogësht dhe i pasigurt përballë grave, i cili vazhdon të jetë i dashuruar me një vajzë gjermane që e takoi vetëm një herë në fëmijëri. Me inkurajimin e Ea-s, ai bëhet aktor zëri për filma pornografikë, ku rastësisht e takon dhe krijon një marrëdhënie me të vetmen grua që ka idealizuar gjithë jetën.

Apostulli i katërt është i fiksuar pas idesë së vdekjes dhe vrasjes. Ai blen një pushkë dhe qëllon njerëz, duke menduar se, meqenëse datat e vdekjes tashmë janë të paracaktuara, asgjë nuk është përgjegjësi e tij. Ea e sfidon ta qëllojë një grua, apostullin e parë. Kur ajo nuk vdes, për shkak se plumbi i godet krahun e saj protetik, ai e merr këtë si një shenjë hyjnore. Kështu nis një marrëdhënie me të dhe mëson të zgjedhë jetën në vend të vdekjes.

Apostulli i pestë është një grua e moshuar, e ngujuar në një martesë pa dashuri, sidomos tani që burri i saj e ka marrë vesh se do të jetojë shumë më gjatë se ajo. Ea e nxit të thyejë pritshmëritë dhe ta tradhtojë burrin. Gruaja lidhet fillimisht me një prostitutë të ri mashkull dhe më pas krijon një marrëdhënie dashurie me një gorillë, e cila e tremb burrin e saj për kënaqësinë e saj të plotë.

Apostulli i gjashtë është një djalë i sëmurë rëndë, të cilit i kanë mbetur vetëm pak ditë jetë. Ai vendos t’i jetojë ato ditë si vajzë. Ea e inkurajon ta shijojë çdo ditë sikur të vlente sa një muaj i tërë.

Zoti tmerrrohet, kur zbulon çfarë ka bërë Ea dhe kupton se nuk mund t’i torturojë më njerëzit. I bllokuar jashtë kompjuterit të tij, ai mbetet i pafuqishëm. Duke përdorur të njëjtën rrugë arratisjeje, ai largohet nga apartamenti dhe del në botën reale përmes lavanderisë. Atje, për herë të parë, ai përjeton mbi vete të gjitha keqtrajtimet, zhgënjimet dhe frustrimet që u kishte shkaktuar njerëzve ndër vite. Çdokush që takon e sulmon dhe e trajton me armiqësi.

Kur përpiqet të kthehet në apartament, zbulon se tuneli i kthimit është zhdukur. I izoluar në Tokë, pa fuqi dhe krejtësisht i vetëm, ai endet derisa strehohet në një kishë. Aty, kritikat e tij të ashpra ndaj Jezusi zemërojnë një prift zemërmirë, i cili e rreh dhe në fund e mbyll bashkë me një grup emigrantësh të paligjshëm që pritet të deportohen në në Uzbekistan.

Ea dhe apostujt e rin shkojnë drejt bregdetit, ku qindra njerëz janë mbledhur për të kaluar orët e fundit të jetës së tyre. Ndërsa turma pret fundin e pashmangshëm, një aeroplan afrohet në horizont që transporton grupin e emigrantëve, përfshirë edhe Zotin, nën shoqërimin e policisë. Sipas planit të mëparshëm të Zotit, avioni është programuar të përplaset në plazh dhe të vrasë të gjithë të pranishmit.

Ndërkohë, gruaja e Zotit kupton se numri i apostujve është rritur në 18 dhe është numri i saj i preferuar. Ajo hyn në zyrën e burrit të saj për të pastruar dhe, pa e kuptuar, ajo rinisur kompjuteri. Kur sistemi ngrihet sërish, kompjuteri e fton atë të marrë kontrollin. Datat e paracaktuara të vdekjes anulohen. Avioni shmang përplasjen, ngrihet në lartësi dhe bota rivendoset nën një qiell të mbushur me petale lulesh.

Filmi "Zoti ekziston dhe jeton në Bruksel", i shkruar nga Viktori botohet, bëhet bestseller dhe e nxjerr atë nga varfëria e thellë në një jetë të re me famë dhe pasuri.

Ndërkohë, Zoti përfundon në Uzbekistan, ku punësohet në një linjë montimi të një fabrike që prodhon lavatriçe. I dëshpëruar dhe i tërbuar, ai kontrollon me obsesion çdo lavatriçe, me shpresën se njëra prej tyre mund të ketë një kapak magjik që do ta rikthente në apartamentin e tij.

 Aktorët 


 Pranimi i filmit 
Filmi përgjithësisht u vlerësua pozitivisht nga kritikët e filmit. Në Rotten Tomatoes, filmi ka një vlerësim miratimi prej 82%, bazuar në 74 vlerësime me një vlerësim mesatar prej 7/10. Konsensusi kritik i faqes së internetit thotë: "Zoti ekziston dhe jeton në Bruksel" hedh një vështrim sureal, subversiv dhe qesharak në temat biblike përmes një lenteje moderne, origjinale e freskuese."  Në Metacritic, filmi pati një rezultat mesatar prej 70 nga 100, bazuar në 17 vlerësime nga kritikët kryesorë, duke treguar "vlerësime përgjithësisht pozitive". 

 Çmime 

 Shih edhe 

 Lista e dorëzimeve për Çmimet e 88-ta të Akademisë për Filmin më të Mirë në Gjuhë të Huaj
 Lista e kandidatëve belgë për Çmimin e Akademisë për Filmin më të Mirë në Gjuhë të Huaj

 Referime 

Kategoria:Filma 2015
Kategoria:Filma belgë